ธนกรย้ำ บัตรคนจนมีประโยชน์ จวกธีระชัยแกล้งโง่ ไม่รู้พิษจำนำข้าว
ธนกร ย้ำ บัตรคนจนชาวบ้านมีประโยชน์ ตั้งเป้าช่วยผู้มีรายได้น้อยเป็นหลัก ไม่ได้หวังสร้างฐานเสียง จวก ธีระชัย อย่าแกล้งโง่ ทำไม่รู้ว่า จำนำข้าว ทำประเทศเสียหายหนัก ไม่เข้าใจ ทำไมมุ่งโจมตีนายอุตตม ,วันที่ 23 ก.ค. นายธนกร วังบุญคงชนะ รองโฆษกพรรคพลังประชารัฐ กล่าวถึงกรณีที่ นายธีระชัย ภูวนาถนรานุบาล อดีต รมว.คลัง ระบุว่า โครงการบัตรสวัสดิการแห่งรัฐสร้างฐานเสียงไม่ต่างจากโครงการจำนำข้าว ว่า นับวันก็ยิ่งไม่เข้าใจพฤติกรรมของนายธีระชัย ไม่ทราบว่าใช้สมองข้างไหนคิด เพราะโครงการบัตรสวัสดิการแห่งรัฐ เป็นนโยบายที่ได้รับคำชื่นชมจากพี่น้องประชาชนอย่างมาก เป็นการช่วยเหลือผู้มีรายได้น้อย จำนวน 14.5 ล้านคน ไม่ได้เป็นการสร้างฐานเสียง แต่เป็นการช่วยชาวบ้านอย่างแท้จริง ส่วนโครงการจำนำข้าวนั้นมีการโกงอย่างชัดเจนจนชาวนาต้องฆ่าตัวตาย และสร้างความเสียหายให้ประเทศกว่า 6 แสนล้านบาท ศาลก็ตัดสินแล้วจนมีรัฐมนตรีติดคุกไปแล้ว ทุกวันนี้รัฐบาลจึงต้องมาแบกรับใช้หนี้ปีละ 50,000 ล้านบาท,นายธนกร กล่าวอีกว่า อยากให้นายธีระชัย เข้าใจ มีจิตใจที่เป็นกุศล รัฐบาลชุดนี้เข้ามาเพื่อช่วยเหลือพี่น้องประชาชน ไม่ได้เข้ามาเพื่อกอบโกยเหมือนรัฐบาลในอดีต ทั้งนี้ นายธีระชัยเป็นคนเก่ง อยากให้กลับตัวกลับใจเสียใหม่ เอาสมองที่มีค่ามาคิดทำอะไรที่เป็นประโยชน์ต่อพี่น้องประชาชนและประเทศชาติดีกว่า ยังไม่สายสำหรับการทำงานเพื่อชาติ,ส่วนกรณีที่นายธีระชัย มักออกมาโจมตี นายอุตตม สาวนายน รมว.คลัง อยู่บ่อยๆ นั้น ก็ไม่เข้าใจว่า ต้องการอะไร เพราะนายอุตตม ก็มีคุณสมบัติเหมาะสมกับการเป็น รมว.คลัง เป็นคนที่มีความรู้ ความสามารถ เป็นที่ยอมรับ และก็ชี้แจงชัดเจนหลายครั้งแล้ว หวังว่านายธีระชัยจะเข้าใจเสียที ให้โอกาสรัฐบาลได้ทำงานก่อนจะดีกว่า นายธนกร กล่าว.
ธนกรย้ำ บัตรคนจนชาวบ้านมีประโยชน์ ตั้งเป้าช่วยผู้มีรายได้น้อยเป็นหลัก ไม่ได้หวังสร้างฐานเสียง จวกธีระชัย อย่าแกล้งโง่ ทำไม่รู้ว่าจำนำข้าวทำประเทศเสียหายหนัก ไม่เข้าใจ ทำไมมุ่งโจมตี
พลังประชารัฐ,ธนกร  วังบุญคงชนะ,บัตรคนจน,จำนำข้าว,พปชร.,ธีระชัย ภูวนาถนรานุบาล,ข่าวทั่วไป